Siploeh yg rayek tanda kiamat, Nabi Muhammad na geu meusabda, Oh katroeh wate kato kiamat, Geubi alamat Siploeh boh tanda..
Tanda yg keu phoen nabi hareuto, Rata jeut nanggroe kayem that geumpa, Tanda keun dua meunan cit bago, rata jeut nanggroe jiek ie raya
Tanda yg keu lhee wahai dum kawoem, Keudee dum tutong dusoen ngoen kota,Rata jeut nanggroe tadeungoe tutoeng, Kota ngoen gmpoeng bandum seureuta
Tanda yg keu phoen nabi hareuto, Rata jeut nanggroe kayem that geumpa, Tanda keun dua meunan cit bago, rata jeut nanggroe jiek ie raya
Tanda yg keu lhee wahai dum kawoem, Keudee dum tutong dusoen ngoen kota,Rata jeut nanggroe tadeungoe tutoeng, Kota ngoen gmpoeng bandum seureuta
Tanda yg keupeut adun ngon ado, Rata jeut nanggroe meuprang saudara, Kafe ngoe ngoen kafe hana reuda prang, Ureung islam pih sama saja.
Tanda keu limoeng wahai dum sahbat,Rata jeut simpang keudee meubanja, Kateudoeng keudee rata jeut simpang, Meukat makanan pupu yg hawa
Tanda yg keunam wahai dum rakan, Dilee gasintat jino ka kaya,Jino ka kaya hareuta le that,Rumoeh meu tingkat jeundela kaca,,
Tanda keu tujoeh hai bungoeng siroen, Dilee kaya that jino ka papa, Hareuta tanle blang deungoen lampoh, Cit tinggai teuboeh hudep seunsara
Tanda keulapan geu kheun le nabi, Ureung ek Haji rame lagoina, Ramee meuleupah ureung ek haji, Ladoem peng suci ladoem peng riba
Ladoem yg kaya bak cok tong judi, Meutamah lagi agen bak cina, Ladom yg kaya bak agen candu,Na yg meukat bu buleun puasa, Asai ka kaya laju umeukah, Bateu deungoen sah hana jikira,,
Tanda sikureung leumpah geot reugam, Inong ngoen agam hana le beda, Inong soek leweu agam panyang ok, Ka sapu anggoek pikiran sama
Ta eu soek leuweu sang aneuk agam, Ta nging ok panyang sang aneuk dara,,
Tanda keu siploeh nabi riwayat, Rakyat meu larat dusoen ngoen banda, Ureung yg meukat palak jih thathat, Kaji cok pajak meulipat gnda, Nibak masa nyan han so pakoe, Peumimpin nanggroe ade tan le na,
Rakyat ban kameng ikat lam uroe, Pemimpin nanggroe buas ban singa, Oh bacut salah rakyat lam nanggroe, Boh bajoe beusoe jitroem jitampa
Nyoe han ta turoet lagee ji peugah, Keuneong beureukah masoek peunjara, Bandum beuta turoet lage ji peugah, Meunyoe tabantah di ilanya
Rakyat lam nanggroe dum teuhak babah, Lagee kameng grah dalam uroe kha, Nibak masanyan han ek soe pike, Ulama jahee masa nyan teuka
Ulama jahee lumpah tat kaplat, Hadis ngoen ayat di tuka tuka, Ulama jahee lumpah tat dengki, Sabee di caci alam pukaha, Bak hadis za'if sinan di meudoeng, Laen bandum keon han di peucaya
Aneuk peusantren di peugah salah, Watee khutubah di thok thok dada, Di peugah hukoem yg salah-salah, Di mita meugah bak ureung donya..
Oh no keuh meuteong tanda yg siploeh, Aleh cit ka troeh ci neu peunyata,,??? Yang karang Nazam TGK CHIK TANOH ABEE, bak thoen siribee lapan ploh dua.
Meunyoe na yg kuereung tulong neu peu beutoi siat... seubab loen pih ka le that tuwoe syedara.